U-I-218/96
Natisni
Opravilna št.:
U-I-218/96
Datum odločitve:
5. 12. 1996
Objavljeno:
OdlUS V, 169
ECLI:
ECLI:SI:USRS:1996:U.I.218.96
Akt:
Zakon o volitvah v Državni zbor (Ur. list RS, št. 44/92 in 60/95) (ZVDZ), 7. čl.
Zakon o evidenci volilne pravice (Ur. list RS, št. 46/92) (ZEVP), 11. čl.
Izrek:
Postopek za preizkus pobude za začetek postopka za oceno ustavnosti 7. člena Zakona o volitvah v Državni zbor in 11. člena Zakona o evidenci volilne pravice se ustavi.
Evidenčni stavek:
Postopek za preizkus pobude za oceno ustavnosti 7. člena Zakona o volitvah v Državni zbor in 11. člena Zakona o evidenci volilne pravice se ustavi, ker pobudnica doslej ni dopolnila pobude.
Geslo:
Nepopolna vloga.
Pravni interes kot procesni pogoj za vložitev pobude pred Ustavnim sodiščem.
Volilna pravica.
Pravna podlaga:
Zakon o Ustavnem sodišču (ZUstS), 24., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jelka Škerjanc, Koper
Datum vloge:
6. 6. 1996
Vrsta odločitve:
sklep
Vrsta rešitve:
ustavitev
Dokument:
US18121
Dokument v PDF obliki:
U-I-218-96.pdf
116 KB
Prenesite datoteko
U-I-218/96-4
5.12.1996
S K L E P
Ustavno sodišče je v postopku za preizkus pobude Jelke Škerjanc iz Kopra na seji dne 5. decembra 1996
s k l e n i l o :
Postopek za preizkus pobude za začetek postopka za oceno ustavnosti 7. člena Zakona o volitvah v Državni zbor (Uradni list RS, št. 44/92 in 60/95) in 11. člena Zakona o evidenci volilne pravice (Uradni list RS, št.46/92) se ustavi.
O b r a z l o ž i t e v
1. Pobudnica v pobudi navaja, da se na podlagi izpodbijanih določb kratijo temeljne državljanske pravice okoli 2.200 ljudem z odvzeto poslovno sposobnostjo. O tem vprašanju je razpravljalo preko 140 prizadetih ljudi na okrogli mizi z naslovom: "Prizadetost kot problem državljanskih pravic" na Drugi državni konferenci o zagovorništvu dne 29. marca v Portorožu in sprejelo sklep, da se vloži pobuda za oceno zakonitosti izpodbijanih določb. Pobudnica meni, da sta izpodbijani določbi v nasprotju s 43. členom Ustave, ki daje volilno pravico vsakemu državljanu, ki je dopolnil 18 let starosti. Vezanost volilne pravice na poslovno sposobnost pomeni diskriminacijo ljudi, ki so zaradi svoje prizadetosti že tako v podrejenem položaju.
2. Ustavno sodišče je pobudnico z dopisom z dne 10.9.1996 opozorilo, da se na podlagi prvega in drugega odstavka 24. člena Zakona o Ustavnem sodišču (Uradni list RS, št. 15/94) lahko začne postopek za oceno ustavnosti in zakonitosti le, če pobudnik izkaže svoj neposredni pravni interes, in jo pozvalo, da svojo pobudo dopolni s podatki in dokazili, iz katerih bo razvidno v imenu katerega organa oziroma organizacije posreduje pobudo. Hkrati je pobudnico tudi pozvalo, da pošlje sklep Druge državne konference o zagovorništvu, na katerega se sklicuje v svoji pobudi. Z navedenim dopisom je bila pobudnica tudi opozorjena, da Ustavno sodišče lahko ustavi postopek, če ne bo dopolnila pobude.
3. Ker pobudnica doslej pobude ni dopolnila in tudi ni poslala dokazil, iz katerih bi bil razviden pravni interes za vložitev pobude, je Ustavno sodišče postopek ustavilo.
4. Ustavno sodišče je sprejelo ta sklep ob smiselni uporabi tretjega odstavka 28. člena Zakona o Ustavnem sodišču v sestavi: predsednik dr. Tone Jerovšek in člani dr. Peter Jambrek, mag. Matevž Krivic, mag. Janez Snoj, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik
dr. Tone Jerovšek